Index - Tech-Tudomány - 2025-től takarítani fogják a világűrt
2019.12.09. 22:27 Módosítva: 2019.12.10. 00:41
A világon elsőként akar űrmissziót indítani az Európai Űrügynökség (ESA) a világűrben hátrahagyott hulladékok begyűjtésére, közölte az MTI.
A tervek szerint a 2025-ben induló ClearSpace 1 elnevezésű missziót a Clear Space nevű svéd startup vezeti majd.
Fotó: ClearSpace
A körülbelül 120 millió eurós projekt előkészületei jövő márciusban kezdődnek. Első lépésként űrszondát akarnak felküldeni, azzal a feladattal, hogy alacsonyabb keringési pályára hozza le az ESA egy régi rakétájának egy részét, amely így elég majd a légkörben. Később újabb űreszközöket küldenek majd a nagyobb űrhulladékok begyűjtésére.